Βανέσα (όνομα)

Βανέσα ή Βανέσσα, ελληνικό γυναικείο κύριο όνομα.

 Ετυμολογία 
Σύμφωνα με τον Πάτρικ Χανκς, το όνομα το χρησιμοποίησε ο Τζόναθαν Σουίφτ (1667–1745) στο αυτοβιογραφικό του ποίημα  Cadenus και Vanessa (1726) για τη Ολλανδή αγαπημένη φίλη του Έστερ Φαμχόφριχ. Φαίνεται ότι το επινόησε από την πρώτη συλλαβή του επωνύμου της, με την προσθήκη του επιθέματος -essa (ίσως εξαιτίας της πρώτης συλλαβής του βαφτιστικού της).Patrick Hanks και Flavia Hodges, A Concise Dictionary of First Names, Oxford Univesity Press, αναθεωρημένη έκδοση, 1997, ISBN 0-19-860094-1, σ. 248.

 Διάδοση του ονόματος 
Το όνομα έγινε αρκετά δημοφιλές τον 20 αι., χάρη σε προσωπικότητες όπως η  Βρετανή ηθοποιός Βανέσα Ρεντγκρέιβ (Λονδίνο, 1937). Σύμφωνα με το Beliebte Vornamen, είναι ιδιαίτερα διαδεδομένο στη Γερμανία, όπου από το 1976 είναι ανάμεσα στα 100 πιο δημοφιλή,«Vanessa» αλλά και στις ΗΠΑ, όπου, σύμφωνα με τα στοιχεία του Social Security, ήταν ανάμεσα στα 100 πιο δημοφιλή ονόματα έως το 2007. Αντιθέτως, στην Ελλάδα, σε μια προσπάθεια στατιστικής αποτίμησης της συχνότητας των ελληνικών ονομάτων, το όνομα Βανέσα / Βανέσσα εμφανίζεται μία μόνο φορά ανάμεσα στα 97.072 ονόματα του δείγματος.Χάρης Φουνταλής, «Ελληνικά ονόματα (και ολίγη από στατιστική)» .

 Το όνομα σε άλλες γλώσσες 
 αγγλικά: Vanessa, Venessa· σύντομος τύπος: Nessa.Patrick Hanks και Flavia Hodges, ό.π., σσ. 248, 249.
 βουλγαρικά: Ванеса (Βανέσα).
 γαλλικά: Vanessa.
 γερμανικά: Vanessa.Rosa και Volker Kohlheim,  Duden Lexikon der Vornamen, Duden Verlag, τρίτη έκδοση, 1998, ISBN 3-411-04943-X, σ. 248.
 ισπανικά: Vanesa· καταλανικά: Vanessa.Josep M. Albaigès i Olivart, Diccionari dels noms de noi, Persona femenins, Edicions 62, Βαρκελώνη 1995, ISBN 84-297-3991-2, σ. 196.
 ιταλικά: Vanéssa.Emidio De Felice, Dizionario dei nomi italiani, Mondadori, Μιλάνο 1986, ISBN 978-88-04-42791-9, σ. 349.
 λευκορωσικά: Ванэса (Βανέσα).
 ουγγρικά: Vanessza.
 ουκρανικά: Ванесса (Βανέσα).
 ολλανδικά: Vanessa.
 πολωνικά: Wanesa.
 ρωσικά: Ванесса (Βανέσα).
 σερβικά: Ванеса (Βανέσα).
 σλαβομακεδόνικα: Ванеса (Βανέσα).
 σλοβάκικα: Vanesa· τσέχικα: Vanesa.Milan Mataján και Matei Považaj, Vyberte si meno pre svoje dieťa, Art Area, Μπρατισλάβα 1998, ISBN 80-88879-48-5, σ. 248.

 Πρόσωπα με το όνομα Βανέσα 
 Βανέσσα Μπελλ (Vanessa Bell, 1879–1961), ζωγράφος, αδελφή της Βιρτζίνιας Γουλφ.
 Βανέσα Ρεντγκρέιβ (1937), Βρετανή ηθοποιός.
 Βανέσσα Παραντί (Vanessa Paradis, 1972), Γαλλίδα  ηθοποιός.
 Βανέσσα Μέι (1978), Βρετανή βιολίστρια.
 Βανέσα Βιγιέλα (1978), Μεξικάνα ηθοποιός.
 Βανέσα Σίλβα (1981), Πορτογαλίδα τραγουδίστρια.
 Βανέσα Χάντζενς (1988),  Αμερικανίδα ηθοποιός.
 Βανέσα Χέσλερ (1988), Ιταλίδα ηθοποιός.

 Εξωτερικοί σύνδεσμοι 

 Παραπομπές 

Κατηγορία:Γυναικεία ελληνικά ονόματα
Κατηγορία:Ονόματα από τη λογοτεχνία
Κατηγορία:Ονόματα αγγλικής προέλευσης